Oskar Savik

Oskar Savik (13. jaanuar (vkj)/ 25. jaanuar 1890 – 7. juuni 1985 Tallinn) oli Austraalia ja Eesti aednik ja aiandustegelane.

Ta läks 1926. aastal Austraaliasse. Töötas maalri ja kingsepana, hiljem rajas orhideekasvanduse.

Tema paarikümne-aastase tegevuse tulemus oli suur orhideekollektsioon. Ta hakkas 1950. aastate lõpul võtma ühendust Eesti NSV aiandustegelastega, tema kollektsioonist saadud paljundusainesest rajati 1960. aastate esimesel poolel Tallinna Botaanikaaia orhideekollektsioon.

Pärast oma teise abikaasa surma 1964. aastal Austraalias ning suureneva orhideekasvatuse konkurentsi tõttu USA-s likvideris ta oma kasvanduse, võttis kaasa oma parima paljundusainese ning repatrieerus 1966. aastal Eesti NSV-sse.

Ta töötas alates 1967. aastast Tallinna Botaanikaaias vanemaednikuna ja orhideekasvatamise konsultandina.

Viited

Kirjandus 
"Oskar Saviku orhideed Tallinnas". Ringvaade "Nõukogude Eesti" nr 10 (759), märts 1964
"Austraaliast Eestisse naasnud Oskar Savik". Kodumaa nr 36, 7. september 1966. Lk 6
"Oskar Savik". Kodumaa nr 5, 30. jaanuar 1980. Lk 7
Eesti aianduse biograafiline leksikon. Tallinn 1998. Lk 125
Eevi Siibak. "Kaunid ja kummalised orhideed. Tallinna botaanikaaia orhideekollektsioon sai alguse väga eriskummalisel moel juba enne botaanikaaia sündi tänu väliseestlasele Oskar Savikule". Sirp, 18. märts 2022
Eevi Siibak. "Orhideekuninganna omas võluaias". KesKus, märts 2023. Lk 41

Välislingid
Haud Tallinna Metsakalmistul

Eesti aednikud
Eesti aiandustegelased
Aednikud
Austraalia inimesed
Austraalia ettevõtjad
Eestlased Austraalias
Metsakalmistule maetud
Sündinud 1890
Surnud 1985